(–) 2. Jäsenvaltioiden on edistettävä paikallisten ja alueellisten lähestymistapojen kehittämistä erityisesti paikallisyhteisöjen omien kehittämishankkeiden kautta siten, että päätöksentekoa ja päätösten täytäntöönpanoa delegoidaan julkisten, yksityisten ja kansalaisyhteiskunnan toimijoiden muodostamille paikalliskumppanuuksille. Paikallisyhteisöjen omat kehittämishankkeet pannaan täytäntöön strategisen lähestymistavan yhteydessä sen varmistamiseksi, että paikallistarpeiden ”alhaalta ylös” -määritelmässä otetaan huomioon korkeamman tason prioriteetit. Jäsenvaltioiden on tämän vuoksi määritettävä paikallisyhteisöjen omia kehittämishankkeita koskeva lähestymistapa yhteisen strategiakehyksen rahastojen osalta ja mainittava kumppanuussopimuksissa tällä tavoin selvitettävät tärkeimmät haasteet, paikallisyhteisöjen omien kehittämishankkeiden päätavoitteet ja painopisteet, katettavat aluetyypit, paikallisten toimintaryhmien rooli strategioiden toteuttamisessa ja yhteisen strategiakehyksen eri rahastojen rooli paikallisten kehittämisstrategioiden täytäntöönpanossa eri alueilla, kuten maaseudulla, kaupungeissa ja rannikkoalueilla sekä vastaavat koordinointimekanismit.

(–) 2. Yhteisölähtöiseen paikalliskehitykseen tulee soveltaa strategista toimintamallia, jotta alhaalta käsin tapahtuvassa paikallisten tarpeiden määrittelyssä otetaan varmasti huomioon ylempänä asetetut ensisijaiset tavoitteet. Jäsenvaltioiden on edistettävä paikallisten ja alueellisten lähestymistapojen kehittämistä erityisesti paikallisyhteisöjen omien kehittämishankkeiden kautta siten, että päätöksentekoa ja päätösten täytäntöönpanoa delegoidaan julkisten, yksityisten ja kansalaisyhteiskunnan toimijoiden muodostamille paikalliskumppanuuksille. Paikallisyhteisöjen omat kehittämishankkeet pannaan täytäntöön strategisen lähestymistavan yhteydessä sen varmistamiseksi, että paikallistarpeiden ”alhaalta ylös” -määritelmässä otetaan huomioon korkeamman tason prioriteetit. Jäsenvaltioiden on tämän vuoksi määritettävä paikallisyhteisöjen omia kehittämishankkeita koskeva lähestymistapa yhteisen strategiakehyksen rahastojen osalta ja mainittava kumppanuussopimuksissa tällä tavoin selvitettävät tärkeimmät haasteet, paikallisyhteisöjen omien kehittämishankkeiden päätavoitteet ja painopisteet, katettavat aluetyypit, paikallisten toimintaryhmien rooli strategioiden toteuttamisessa ja yhteisen strategiakehyksen eri rahastojen rooli paikallisten kehittämisstrategioiden täytäntöönpanossa eri alueilla, kuten maaseudulla, kaupungeissa ja rannikkoalueilla sekä vastaavat koordinointimekanismit. 3. Yhdennetty alueellinen investointi on väline, jolla toteutetaan yhdennetyillä järjestelyillä yhden tai usean toimenpideohjelman useampaan kuin yhteen toimintalinjaan liittyviä investointeja. Useista toimintalinjoista ja ohjelmista osoitettava rahoitus voidaan yhdistää yhdennettyyn investointistrategiaan, joka kohdistetaan tiettyyn maantieteelliseen tai toiminnalliseen alueeseen. Strategia voidaan toteuttaa yhdennettynä kaupunkialueen kehittämisstrategiana mutta myös tietyillä alueilla harjoitettavana kuntienvälisenä yhteistyöstrategiana maaseutualueilla. Hallintoviranomaiset voivat sen avulla delegoida eri toimintalinjojen osien toteuttamisen paikallisviranomaiselle ja varmistaa näin, että investoinnit toteutetaan täydentävällä tavalla. Osa yhdennetyn alueellisen investoinnin osatekijöistä voidaan toteuttaa paikallisyhteisöjen omina kehittämishankkeina, jolloin nämä kaksi toimintamallia yhdistyvät. 4. Yhdennetty toimi on hanke, sopimus, toimenpide tai hankejoukko, joka saa tukea yhdestä tai useammasta yhteisen strategiakehyksen rahastosta ja muista unionin välineistä. Edellytyksenä on, ettei tiettyä menoerää rahoiteta kaksinkertaisesti, yhteisen strategiakehyksen kattamista rahastoista tai muista unionin välineistä. 5. Yhteinen toimintasuunnitelma on toimi, joka toteutetaan tulosperusteisella mallilla, jolla pyritään toteuttamaan asianomaisen jäsenvaltion ja komission yhdessä sopimat erityiset tavoitteet. Se voi muodostaa osan yhtä tai useampaa toimenpideohjelmaa ja olla siten käyttökelpoinen väline, jolla edistetään eri rahastojen parempaa integroimista yhteisen tavoitteen hyväksi 6. Yhteinen toimintaohjelma on toimintaohjelma, jossa yhdistetään useasta yhteisen strategiakehyksen kattamasta rahastosta saatava tuki. 7. Jäsenvaltioiden on edistettävä paikallisyhteisöjen omia kehittämishankkeita, yhdennettyjä alueellisia investointeja, yhdennettyjä toimia, yhteisiä toimintasuunnitelmia ja yhteisiä toimenpideohjelmia sekä mainittava kumppanuussopimuksissa tällä tavoin selvitettävät tärkeimmät haasteet, paikallisyhteisöjen omien kehittämishankkeiden päätavoitteet ja painopisteet, katettavat aluetyypit, paikallisten toimintaryhmien rooli paikallisten kehitysstrategioiden toteuttamisessa ja yhteisen strategiakehyksen kattamien eri rahastojen rooli yhdennettyjen strategioiden täytäntöönpanossa eri alueilla, kuten maaseudulla, kaupungeissa ja rannikkoalueilla, sekä vastaavat koordinointimekanismit.